
Uznesenie Okresný súd Poprad v právnej veci žalobkyne: A. B., nar. XX. XX. XXXX, bytom C. XXX/XX, XXX XX B. D., právne zastúpenej: JUDr. Daniel Tarbaj, advokát, Zámocká 525/28, 091 01 Stropkov, IČO: 53 450 345 proti žalovanému: TOP Real Košice s. r. o., Rampová 5, 040 01 Košice, IČO: 53 881 273, právne zastúpenému: JUDr. Roman Frnčo, advokát, Thurzova 5, 040 01 Košice, IČO: 46 244 671, o určenie neprijateľnosti zmluvnej podmienky a o vydanie bezdôvodného obohatenia s prísl., takto rozhodol: I. Súd konanie z a s t a v u j e . II. Stranám sporu náhradu trov konania n e p r i z n á v a. odôvodnenie: 1. Žalobkyňa sa domáhala voči žalovanému žalobou doručenou tunajšiemu súdu dňa 18. 09. 2025 určenia neprijateľnosti zmluvnej podmienky a vydania bezdôvodného obohatenia s prísl. 2. Podaním doručeným tunajšiemu súdu dňa 13. 11. 2025 zobrala žalobkyňa žalobu v súlade s § 144 Civilného sporového poriadku (ďalej len „CSP“) v celom rozsahu späť z dôvodu uzavretia dohody o mimosúdnom vyrovnaní. O trovách konania navrhla rozhodnúť v súlade s uzatvorenou dohodou tak, že žiadna zo strán nemá právo na náhradu trov konania. 3. Podľa § 144 CSP, žalobca môže vziať žalobu späť. 4. Podľa § 145 ods.1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168, alebo pojednávanie. 6. Vzhľadom na vyššie uvedené skutočnosti súd podľa citovaných zákonných ustanovení konanie zastavil (výrok I.). 7. Podľa § 257 CSP, výnimočne súd neprizná náhradu trov konania, ak existujú dôvody hodné osobitného zreteľa. 8. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 9. O trovách konania súd rozhodol v zmysle citovaných zákonných ustanovení tak, že stranám sporu náhradu trov konania nepriznal, nakoľko si žiadna zo sporových strán nárok na náhradu trov konania neuplatnila vzhľadom na mimosúdnu dohodu (výrok II.).
Poučenie: Proti tomuto uzneseniu možno podať odvolanie v lehote 15 dní odo dňa doručenia uznesenia na súde, proti ktorého rozhodnutiu smeruje. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

